เกิดวาตภัย 4 จังหวัด เร่งประสานหน่วยงานที่เกี่ยวข้องให้การช่วยเหลือผู้ประสบภัยแล้ว
กรมป้องกันและบรรเทาสาธารณภัย รายงานสถานการณ์หย่อมความกดอากาศต่ำเนื่องจากความร้อนปกคลุมภาคเหนือตอนบน ประกอบกับลมตะวันตกเฉียงใต้และลมตะวันออกเฉียงใต้พัดปกคลุมภาคเหนือตอนล่าง ภาคตะวันออกเฉียงเหนือ ภาคกลาง รวมถึงกรุงเทพมหานครและปริมณฑล ทำให้ประเทศไทยตอนบนมีอากาศร้อนในตอนกลางวัน โดยมีฝนฟ้าคะนองและลมกระโชกแรงบางแห่ง ตั้งแต่วันที่ 23 มีนาคมจนถึงปัจจุบัน (25 มี.ค.65) ส่งผลให้เกิดวาตภัยในพื้นที่ 4 จังหวัด ได้แก่ กำแพงเพชร อุดรธานี ร้อยเอ็ด และชัยนาท รวม 6 อำเภอ 6 ตำบล 14 หมู่บ้าน บ้านเรือนประชาชนเสียหาย 28 หลัง ไม่มีผู้บาดเจ็บและเสียชีวิต เบื้องต้นได้ประสานจังหวัดและหน่วยงานที่เกี่ยวข้อง ในพื้นที่สำรวจความเสียหายและให้การช่วยเหลือผู้ประสบภัยแล้ว ทั้งนี้สามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” และสายด่วนนิรภัย 1784 ตลอด 24 ชั่วโมง